55 



2. Fjæsingfamilien (Trachinidæ). 



Kroppen er langstrakt, nøgen eller med smaa 

 Skæl. Tænderne smaa, undertiden med enkelte 

 større imellem. Een eller to Rygfinner; den for- 

 reste Rygfinne eller Pigfinnedelen af Rygfinnen, 

 hvis der kun er een, er meget kort og mindre 

 end Blødfinnen eller Blødfinnedelen, der i Stør- 

 relse svarer til Gatfinnen. Bugfinnerne med een 

 Pig- og fem Blødstraaler. Store Gællespalter. Fem 

 til syv Gællehudstraaler. Øjenbenene er ikke fæ- 

 stede til Forgællelaaget. 



Hertil hører omkring femogtyve Slægter og hundrede 

 Arter, samlede i fem Underfamilier, af hvilke kun een 

 er repræsenteret i Danmark. De forekommer paa lav- 

 vandede Strækninger i næsten alle Have. 



1. Underfamilien Trachinini. 



Øjnene mer eller mindre sidestillede. Hovedet 

 ikke pansret. Ingen større Tand paa Mellemkæbe- 

 benets bageste Del. Sidelinien fuldstændig. 



1. Fjæsingslægten (Trachinus Giinther). 



Kroppen sammentrykt. Mundspalten viser skraat 

 opefter, og Munden er forsynet med Kartetænder 

 paa de fleste af Mundhulens Knogler. Øjnene er 

 sidestillede, men opadvendte. Gællelaagene væb- 

 nede med Pigge. Meget smaa, glatte Skæl ordnede 

 i skraat nedad og bagud gaaende Rækker. To 

 Rygfinner, af hvilke den forreste har seks til syv 

 Pigstraaler. Bugfinnerne fæstede foran Bryst- 

 finnerne. Svømmeblære mangler. 



